ai4bharat/Pralekha huggingface dataset:
குறு சிறு மற்றும் நடுத்தர தொழில் துறை அமைச்சகம்
குறு, சிறு மற்றும் நடுத்தரத் தொழில் நிறுவனங்களுக்கு நிதியுதவி
சமாதன் இணையதளத்தில் உள்ள புள்ளிவிவரங்களின்படி, 3.02.2022வரை, குறு மற்றும் சிறு தொழில் துறையினருக்கு வழங்கப்பட்ட கடனுதவியில், 01.04.2020 முதல் ரூ.11,741.21 கோடி நிலுவையில் இருப்பதாக, மத்திய குறு,சிறு மற்றும் நடுத்தரத் தொழில் துறைஅமைச்சர் திரு.நாராயண் ராணே தெரிவித்துள்ளார்.
மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் இதனைத் தெரிவித்துள்ள அவர், தற்சார்பு இந்தியா திட்டத்தின்கீழ், பொருளாதாரத்திற்கு ஆதரவளிக்க, குறிப்பாக குறு,சிறு, நடுத்தரத் தொழில் நிறுவனங்களுக்கு உதவும் வகையில், மத்திய அரசு, தொடர்ச்சியாக பல்வேறு திட்டங்களை அறிவித்து செயல்படுத்தி வருவதாகக் கூறினார். நெருக்கடியில் உள்ள குறு,சிறு, நடுத்தரத் தொழில் நிறுவனங்களுக்கு ரூ.20,000கோடி அளவிற்கு துணைக்கடன்களும்,  ரூ.50,000கோடி மூலதன ஊக்குவிப்பு நிதியும்  குறு,சிறு, நடுத்தரத் தொழில் நிறுவனங்கள் உள்ளிட்ட தொழில் துறையினருக்கு, 3 லட்சம் கோடி அவசரகடன் உத்தரவாத திட்ட நிதியும் வழங்கப்பட்டிருப்பதுடன்,  குறு,சிறு, நடுத்தரத் தொழில் நிறுவனம் குறித்து புதிய விளக்கம் அளிக்கப்பட்டு, ரூ.200 கோடி வரையிலான அரசு கொள்முதல்களுக்கு சர்வதேச டெண்டர் கோரப்படுவதில்லை என்றும் திரு.நாராயண் ராணே கூறியுள்ளார்.
உற்பத்தி மற்றும் சேவை நடவடிக்கைகளில் ஈடுபட்டுள்ள குறு மற்றும் சிறு தொழில் நிறுவனங்கள், வங்கிகள் மற்றும் பிற கடன்வழங்கும் நிறுவனங்களிடம் இருந்து ரூ.200 லட்சம் வரை, பிணை இல்லாத கடனுதவிகளைப் பெறுவதற்கான திட்டத்தையும், குறு,சிறு மற்றும் நடுத்தரத் தொழில்கள் அமைச்சகம் செயல்படுத்தி வருவதாக அவர் தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் : https://www.pib.gov.in/PressReleasePage.aspx?PRID=1796144
நிதி அமைச்சகம்
நான்காவது உள்கட்டமைப்பு பணிக்குழு கூட்டம் 2023 செப்டம்பர் 21-22 தேதிகளில் மத்தியப் பிரதேசத்தின் கஜுராஹோவில் நடைபெறும்
ஜி20 இந்தியா தலைமைத்துவத்தின் கீழ் 4-வது ஜி 20 உள்கட்டமைப்பு பணிக்குழுக் கூட்டம் 2023 செப்டம்பர் 21 முதல் 22 வரை மத்திய பிரதேசத்தின் கஜுராஹோவில் நடைபெற உள்ளது. இது இந்திய ஜி20 தலைமைத்துவத்தின் கீழ் உள்கட்டமைப்பு பணிக்குழுவின் கடைசி கூட்டமாகும். மேலும் ஜி20 உறுப்பு நாடுகள், விருந்தினர் நாடுகள் மற்றும் சர்வதேச அமைப்புகளிலிருந்து 54-க்கும் மேற்பட்ட பிரதிநிதிகளை ஒன்றிணைக்கும். முந்தைய மூன்று உள்கட்டமைப்புப் பணிக்குழுக் கூட்டங்களின் போது நடைபெற்ற விவாதங்களின் தொடர்ச்சியாக இந்தக் கூட்டம் முக்கிய பிரச்சினைகள் குறித்து விவாதிக்கும். மத்திய அரசின் நிதியமைச்சகம் தலைமையில் நடைபெறும் இக்கூட்டத்தில் ஆஸ்திரேலியா, பிரேசில் ஆகிய நாடுகள் இணைத் தலைவர்களாக பங்கேற்கின்றன.
உள்கட்டமைப்பை ஒரு சொத்து அடிப்படையில் வகைப்படுத்துதல், தரமான நகர்ப்புற உள்கட்டமைப்பு, உள்கட்டமைப்புத் தொழில்நுட்பம், நெகிழ்வான, நிலையான மற்றும் உள்ளடக்கிய நகர்ப்புற உள்கட்டமைப்பை நோக்கி முதலீட்டிற்கான நிதி ஆதாரங்களைத் திரட்டுவதற்கான பல்வேறு அம்சங்கள் குறித்து ஜி20 உள்கட்டமைப்பு பணிக்குழு விவாதிக்கிறது.
கஜுராஹோவின் வளமான கலாச்சார பாரம்பரியத்தை கண்டுகளிக்க தலைமைத்துவம் ஏற்பாடு செய்துள்ளது. கஜுராஹோவில் தங்கியிருக்கும் போது, பிரதிநிதிகள் வெஸ்டர்ன் குரூப் ஆஃப் டெம்பிள்ஸ், அடிவார்ட் அருங்காட்சியகம் மற்றும் ரானே நீர்வீழ்ச்சியில் உள்ள புகழ்பெற்ற யுனெஸ்கோ உலக பாரம்பரிய தளத்தை பார்வையிடுவார்கள்.
நிதி அமைச்சகம்
பொருளாதார மற்றும் சமூக வளர்ச்சிக்கு உதவும் சட்டத் துறை செயல்பாடுகளில் முதலீடு செய்யுமாறு பொருளாதார ஆய்வறிக்கை பரிந்துரை
மத்திய நிதி மற்றும் பெருநிறுவன விவகாரத் துறை அமைச்சர் திருமதி. நிர்மலா சீதாராமன், 2018-19 ஆம் ஆண்டுக்கான பொருளாதார ஆய்வறிக்கையை இன்று நாடாளுமன்றத்தில் சமர்ப்பித்தார். பொருளாதார ஆளுமை மற்றும் சட்டத்தின் ஆட்சிக்கு இடையில் உள்ள தொடர்பு பற்றி இதில் விவரிக்கப் பட்டுள்ளது. ``குழப்பங்களுக்கு முடிவு கட்டுதல்: நீதித் துறையில் கீழமை நிலையில் செயல்திறனை எப்படி அதிகரிப்பது'' என்ற தலைப்பில் இதுபற்றி குறிப்பிடப் பட்டுள்ளது. தொழில் செய்வதற்கு உகந்த எளிமையான சூழ்நிலை என்ற அம்சத்தை மேம்படுத்துவதில், ஒப்பந்த அமலாக்கம் என்ற விஷயம் தான் பெரிய தடையாக இருக்கிறது. ``ஒப்பந்த அமலாக்கம் மற்றும் சர்ச்சைகளை தீர்த்து வைத்தல் ஆகியவற்றில் ஏற்படும் தாமதம் தான் , இந்தியாவில் தொழில் செய்வதற்கு உகந்த எளிமையான சூழ்நிலை என்ற அம்சத்துக்கு தனிப்பட்ட மிகப் பெரிய தடையாக இருக்கிறது என்பது உண்மயானதாக இருக்கிறது'' என்று அறிக்கையில் தெரிவிக்கப்பட்டுள்ளது. ``நீதிமன்றங்களில் 3.5 கோடி வழக்குகள் நிலுவையில் உள்ளன என்பதால் இதில் ஆச்சர்யம் எதுவும் இல்லை. 87.5 சதவீத வழக்குகள் நிலுவையில் இருக்கும் மாவட்ட மற்றும் துணை நீதிமன்றங்களில் தான் இவை அதிகமாக உள்ளன'' என்றும் அறிக்கையில் தெரிவிக்கப் பட்டுள்ளது. எனவே, சீர்திருத்தங்களில், இந்தத் துறையில் கவனம் செலுத்தப்பட வேண்டும் என்று அறிக்கையில் குறிப்பிடப் பட்டுள்ளது. சட்ட நடைமுறையில் சிறிய முதலீடு செய்வதன் மூலம் பொருளாதார வளர்ச்சி மற்றும் சமூக நலன் வளர்ச்சியில் உள்ள பெரிய தடைகள் நீக்கப்படும் என்று அறிக்கையில் சுட்டிக்காட்டப் பட்டுள்ளது.
வங்கிக் கடனுக்கு திவால்நிலை அறிவிப்புக்கான நடைமுறைகள் அறிவிப்பு, ஜிஎஸ்டி அமலாக்கம் போன்ற முயற்சிகள் காரணமாக, தொழில் செய்வதற்கு உகந்த எளிமையான சூழ்நிலை  என்ற அம்சத்தில் முன்னேற்றம் ஏற்பட்டிருப்பது குறித்து 2018-19 ஆம் ஆண்டு பொருளாதார அறிக்கையில் குறிப்பிடப் பட்டுள்ளது. தொழில் செய்வதற்கு உகந்த எளிமையான சூழ்நிலை குறித்த 2019 ஆம் ஆண்டுக்கான உலக வங்கியின் அறிக்கையில் அதிக `முன்னேற்றம்' கண்ட நாடாக இந்தியா உள்ளது. கடந்த நான்கு ஆண்டுகளில் 142வது இடத்தில் இருந்து இந்தியா 77வது இடத்துக்கு முன்னேறியுள்ளது.
.
குடியரசுத் துணைத் தலைவர் செயலகம்
ஹோலிப் பண்டிகையையொட்டி நாட்டு மக்களுக்கு குடியரசு துணைத் தலைவர் வாழ்த்து
ஹோலிப் பண்டிகையையொட்டி நாட்டு மக்களுக்கு குடியரசு துணைத் தலைவர் திரு எம் வெங்கையா நாயுடு வாழ்த்து தெரிவித்துள்ளார்.
அவரது வாழ்த்துச் செய்தி வருமாறு:-
“வண்ணங்களின் விழாவான மங்களகரமான ஹோலிப் பண்டிகையையொட்டி நாட்டு மக்களுக்கு நல்வாழ்த்துக்களை நான் தெரிவித்துக் கொள்கிறேன்.
பாரம்பரிய ஆர்வத்துடனும், உற்சாகத்துடனும் நாடு முழுவதும் கொண்டாடப்படும் ஹோலிப் பண்டிகை, குடும்பத்தினரும் நண்பர்களும் ஒன்று கூடி, தன்னெழுச்சியான, மகிழ்ச்சியான வாழ்க்கை கொண்டாட்டத்தின் உணர்வில் மகிழ்ச்சியடைவதற்கான நேரமாகும். ஹோலிக்கு முந்தைய நாள் நெருப்பு மூட்டுவது தீமைக்கு எதிரான நல்லொழுக்கத்தின் வெற்றியைக் குறிக்கிறது.
இந்த மங்களகரமான ஹோலிப் பண்டிகையின் போது, நமது சமூகத்தை ஒன்றாக வைத்திருக்கும் நட்பு மற்றும் நல்லுறவின் பிணைப்பை வலுப்படுத்த முயற்சிப்போம்.
இந்தப் பண்டிகை நமது வாழ்வில் அமைதி, நல்லிணக்கம், முன்னேற்றம் மற்றும் மகிழ்ச்சியை கொண்டுவரட்டும்.”
சிறப்பு சேவைகள் மற்றும் கட்டுரைகள்
1.83 கோடி மதிப்புள்ள 3.422 கிலோ தங்கம், 25.2 லட்சம் மதிப்புள்ள எலக்ட்ரானிக் பொருட்கள் மற்றும் சிகரெட்டுகள் சென்னை விமான நிலைய சுங்கத்துறையால் பறிமுதல்
உளவுத்துறை தகவலின் அடிப்படையில், சென்னை விமான நிலைய சுங்க அதிகாரிகள் 13.04.2023 அன்று அபுதாபியில் இருந்து எதிஹாட் நிறுவன விமானம் எண் EY-270 - ல் சென்னை வந்த நான்கு ஆண் பயணிகளை தடுத்து நிறுத்தினர். அவர்களை சோதனையிட்டதில், ஒவ்வொருவரும் உள்ளாடையில் ஒரு தங்கச் சங்கிலியை மறைத்து வைத்திருந்தது கண்டுபிடிக்கப்பட்டது. மேலும், அவர்களின் உடலில் ரப்பர் பேஸ்ட் வடிவில் தங்கம் மறைத்து வைக்கப்பட்டிருப்பதும் கண்டுபிடிக்கப்பட்டது, அதை பறிமுதல் செய்து சோதனையிட்டதில், 3,065 கிராம் எடையுள்ள 24 கேரட் தங்கம் கிடைத்தது. மொத்தம், ரூ.1.83 கோடி மதிப்பிலான 3.422 கிலோ தங்கம் மீட்கப்பட்டு, சுங்கச் சட்டம், 1962-ன் கீழ் பறிமுதல் செய்யப்பட்டது.
மேலும், அவர்களது பொருட்கள், அதாவது மொபைல்கள், மடிக்கணினிகள் உள்ளிட்ட எலக்ட்ரானிக் பொருட்கள் மற்றும் ரூ.25.2 லட்சம் மதிப்புள்ள சிகரெட்டுகள் ஆகியவையும் சுங்கத்துறையினரால் பறிமுதல் செய்யப்பட்டன.
2 பயணிகள் கைது செய்யப்பட்டு பின்னர் ஜாமீனில் விடுவிக்கப்பட்டனர். இது தொடர்பாக மேலும் விசாரணை நடைபெற்று வருகிறது.
குடியரசுத் துணைத் தலைவர் செயலகம்
ஒவ்வொரு மாணவனுக்கும் ஒழுங்கைக் கற்பிப்பது அவசியம், அவர்கள் தேசிய மேம்பாடு குறித்த நற்பார்வையையும் கொண்டிருக்க வேண்டும் : குடியரசுத் துணைத் தலைவர்
குருச்சேத்திரப் பல்கலைக் கழகத்தின் 31 வது பட்டமளிப்பு விழாவில் அவர் உரை ஆற்றினார்
ஒவ்வொரு மாணவனுக்கும் ஒழுங்கைக் கற்பிப்பது அவசியம், அவர்கள் தேசிய மேம்பாடு குறித்த நற்பார்வையையும் கொண்டிருக்க வேண்டும் என்று குடியரசுத் துணைத் தலைவர் திரு.எம்.வெங்கையா நாயுடு அறிவுறுத்தியுள்ளார். அரியானா மாநிலம் குருஷேத்ராவில் இன்று  குருஷேத்ரா பல்கலைக்கழகத்தின் 31-வது பட்டமளிப்பு விழாவில் அவர் உரையாற்றினார். அரியானா மாநில ஆளுநர் பேராசிரியர் கப்தான் சிங் சோலங்கி, அரியானா மாநிலக் கல்வியமைச்சர் திரு ராம் விலாஸ் ஷர்மா மற்றும் பிரமுகர்கள் நிகழ்ச்சியில் பங்கேற்றனர்.
கல்விக்கும் வேலைவாய்ப்புக்கும் இடையே நேரடித் தொடர்பு உள்ளது என்று கூறிய குடியரசுத் துணைத்தலைவர், புதிய வாய்ப்புகளைப் பயன்படுத்திக்கொள்ளும் வகையில், அறிவாற்றலையும், திறனையும் பெற வேண்டும் என்று மாணவர்களைக் கேட்டுக்கொண்டார். தேசநிர்மாணத்துக்கு மாணவர்கள் பங்களிக்க வேண்டும் என்றும் அவர் கேட்டுக்கொண்டார். கல்வி வேலைவாய்ப்புக்கு மட்டுமல்ல, அறிவு மற்றும் திறன் மேம்பாட்டுக்கும் அது அவசியம் என்று அவர் கூறினார்.
விளையாட்டுக்களுக்கு முக்கியத்துவம் அளித்துவரும் அரியானா மாநிலத்தைப் பாராட்டுவதாகத் தெரிவித்த குடியரசுத் துணைத் தலைவர், சமீபத்தில் முடிவடைந்த காமன்வெல்த் விளையாட்டுப் போட்டிகளில் வெற்றி பெற்ற அனைவருக்கும் பாராட்டுக்களையும் தெரிவித்துக்கொண்டார்.
அர்த்தமுள்ள அனைத்துப் பிரச்சனைகளிலும் விவாதத்தை ஜனநாயகம் அனுமதிக்கிறது என்று குறிப்பிட்ட குடியரசுத் துணைத் தலைவர், ஆனால், ஆக்கப்பூர்வ விவாதங்கள் மட்டுமே விடைகளையும், தீர்வுகளையும் அளிக்க முடியும் என்றார். எதிர்ப்பு தெரிவிக்கும்போது அமைதியாகத் தெரிவிக்க வேண்டும் என்றும், பொதுச் சொத்துக்களைச் சேதப்படுத்த எவருக்கும் உரிமை இல்லை என்றும் அவர் கூறினார். எந்தப் பிரச்சனைக்கும் வன்முறை தீர்வாகாது என்றும் அவர் கூறினார்.
குடியரசுத் துணைத் தலைவரின் முழு இந்தி மொழி உரைக்கு www.pib.nic.in என்ற வலைதளத்தைப் பார்க்கவும்.
-------
(Visitor Counter : 103
தேர்தல் ஆணையம்
தேர்தல் மேலாண்மை அமைப்பின் பங்கு குறித்த இரண்டு நாள் சர்வதேச மாநாட்டை தேர்தல் ஆணையம் நடத்துகிறது
இந்திய தேர்தல் ஆணையம் புதுதில்லியில் ‘தேர்தல் மேலாண்மை அமைப்புகளின் பங்கு, கட்டமைப்பு மற்றும் திறன்’ என்ற தலைப்பில் இரண்டு நாள் சர்வதேச மாநாட்டை நடத்துகிறது. 2021 டிசம்பரில் நடைபெற்ற ‘ஜனநாயகத்துக்கான உச்சி மாநாட்டின்’ தொடர்ச்சியாக நிறுவப்பட்ட நேர்மையான தேர்தலுக்கான கூட்டமைப்பை தேர்தல் ஆணையம் வழிநடத்துகிறது.
அக்டோபர் 31 & நவம்பர் 1, 2022 ஆகிய தேதிகளில் நடைபெறும் இரண்டு நாள் மாநாட்டை தலைமை தேர்தல் ஆணையர் திரு ராஜீவ் குமார் தொடங்கி வைக்கிறார். நிறைவு அமர்வுக்கு தேர்தல் ஆணையர் திரு அனுப் சந்திர பாண்டே தலைமை தாங்குகிறார். 'தேர்தல் நேர்மை ' குறித்த கூட்டமைப்பிற்கான தலைமைப் பொறுப்பு வகிக்கும் தேர்தல் ஆணையம், ஒரு கூட்டு அணுகுமுறையை மேற்கொள்ள கிரீஸ், மொரீஷியஸ் மற்றும் ஐஎப்இஎஸ் ஆகியவற்றை இணைத் தலைவர்களாக இருக்க அழைத்தது. உலகெங்கிலும் தேர்தல்களை நடத்துவது தொடர்பான தேர்தல் மேலாண்மை அமைப்புகள் மற்றும் அரசுப் பிரதிநிதிகளைத் தவிர, யுஎன்டிபி போன்ற அமைப்புகளுக்கும் அழைப்பு விடுக்கப்பட்டுள்ளது.
ஆர்மீனியா, மொரிஷியஸ், நேபாளம், கபோ வெர்டே, ஆஸ்திரேலியா, சிலி, ஃபெடரல் ஸ்டேட்ஸ் ஆஃப் மைக்ரோனேசியா, கிரீஸ், பிலிப்பைன்ஸ், சாவோ டோம் & பிரின்சிப், அமெரிக்கா மற்றும் மூன்று சர்வதேச அமைப்புகளான ஐடி இஏஇஎஸ், ஐஎப்இஎஸ் , யுஎன்டிபி உட்பட 11 நாடுகளைச் சேர்ந்த 50 பங்கேற்பாளர்கள் கலந்து கொள்வார்கள் என எதிர்பார்க்கப்படுகிறது. இன்னும் பல நாடுகள் புதுதில்லியில் உள்ள அவர்களது தூதரகங்களை பிரதிநிதித்துவப்படுத்த உள்ளன.
முதல் இரண்டு அமர்வுகளில், 'தேர்தல் நேர்மையை' உறுதி செய்வதற்காக, இஎம்பி-களின் பங்கு மற்றும் கட்டமைப்பைப் பொறுத்து, தற்போதைய மற்றும் எதிர்கால சவால்கள் குறித்து விவாதிக்கப்படும்.
தொடக்க அமர்வு தலைமை உரை ஆற்றும் தலைமை தேர்தல் ஆணையர் தலைமையில் நடைபெறும்.
நவம்பர் 1, 2022 அன்று நடைபெறும் மாநாட்டின் நிறைவு அமர்வில், தேர்தல் ஆணையர் திரு அனுப் சந்திர பாண்டே தனது உரையை வழங்குவார்.
புது தில்லிக்கு பிரதிநிதிகளை அனுப்ப முடியாத பங்குதாரர்களுக்காக சிறப்பு மெய்நிகர் அமர்வு 1 நவம்பர், 2022 அன்று மாலை 6:00 மணிக்குத் திட்டமிடப்பட்டுள்ளது.
பிரதமர் அலுவலகம்
ஆப்கானிஸ்தானில் அணை கட்டுவதற்கு பிரதமர் முன்னிலையில் புரிந்துணர்வு ஒப்பந்தம்
ஆப்கானிஸ்தானில் லாலந்தர்  அணை கட்டுவதற்கான புரிந்துணர்வு ஒப்பந்தம் காணொலி மூலம் 2021 பிப்ரவரி 9 அன்று கையெழுத்தானது. வெளியுறவு அமைச்சர் டாக்டர் ஜெய்சங்கர், ஆப்கானிஸ்தான் வெளிநாட்டு அமைச்சர் திரு ஹனிஃப் ஆத்மர் ஆகியோர், பிரதமர் திரு நரேந்திர மோடி மற்றும் ஆப்கானிஸ்தான் அதிபர் மேன்மைமிகு டாக்டர் முகமது அஷ்ரப் கனியின் முன்னிலையில் இந்த ஒப்பந்தத்தில் கையெழுத்திட்டனர்.
இந்தியா மற்றும் ஆப்கானிஸ்தானுக்கிடையேயான புதிய வளர்ச்சி கூட்டுறவின் ஒரு பகுதியாக இத்திட்டம் அமைந்துள்ளது. காபூல் மாநகரத்தின் பாதுகாப்பான குடிநீருக்கான தேவையைப் பூர்த்தி செய்வதோடு, அருகிலுள்ள பகுதிகளின் நீர்ப்பாசனத்திற்கும், ஏற்கனவே உள்ள நீர்ப்பாசன மற்றும் கழிவு நீர் வசதிகளுக்கு புத்தாக்கம் அளிப்பதற்கும், அப்பகுதியில் வெள்ளத் தடுப்பு மேலாண்மை பணிகளுக்கும், மின்சாரத்தை வழங்குவதற்கும் லாலந்தர்  அணை பங்காற்றும்.
பிரதமர் மற்றும் அதிபரால் ஜூன் 2016-இல் திறந்து வைக்கப்பட்ட இந்தியா-ஆப்கானிஸ்தான் நட்புறவு அணைக்கு  பின்னர் ஆப்கானிஸ்தானில் இந்தியாவால் கட்டப்படவிருக்கும் இரண்டாவது முக்கிய அணை இதுவாகும். லாலந்தர்  அணையைக் கட்டுவதற்கான புரிந்துணர்வு ஒப்பந்தம், ஆப்கானிஸ்தானின் சமூகப் பொருளாதார வளர்ச்சிக்கு இந்தியாவின் நீண்டகால உறுதியையும், இரு நாடுகளுக்கிடையேயான நீண்டகால கூட்டையும் பிரதிபலிக்கிறது. ஆப்கானிஸ்தானுடனான நமது வளர்ச்சி கூட்டுறவின் ஒரு பகுதியாக, ஆப்கானிஸ்தானின் அனைத்து 34 மாகாணங்களிலும் 400-க்கும் அதிகமான திட்டங்களை இந்தியா நிறைவு செய்துள்ளது.
இன்றைய நிகழ்ச்சியில் பேசிய பிரதமர், இந்தியா மற்றும் ஆப்கானிஸ்தானுக்கிடையேயான பாரம்பரிய உறவைக் குறித்து எடுத்துரைத்ததோடு, அமைதியான, ஒற்றுமையான, நிலையான, வளமான மற்றும் ஒருங்கிணைந்த ஆப்கானிஸ்தானுக்கான இந்தியாவின் ஆதரவு தொடரும் என்று உறுதியளித்தார்.
(
பிரதமர் அலுவலகம்
நாகாலாந்து மக்களுக்கு மாநில அமைப்பு தினத்தில் பிரதமர் வாழ்த்து தெரிவித்துள்ளார்
நாகாலாந்து மக்களுக்கு மாநில அமைப்பு தினத்தில் பிரதமர் திரு. நரேந்திர மோடி வாழ்த்து தெரிவித்துள்ளார்.
“நாகாலாந்து மக்களுக்கு மாநில அமைப்பு தின வாழ்த்துக்கள். வளர்ச்சியில் நாகாலாந்து புதிய உச்சங்களைத் தொடுவதற்கும், மாநில மக்களின் விருப்பங்கள் நிறைவேறுவதற்கும் நான் பிரார்த்திக்கிறேன்” என்று பிரதமர் தெரிவித்துள்ளார்.
பிரதமர் அலுவலகம்
லோக்மான்ய திலகரின் நினைவு தினத்தை முன்னிட்டு பிரதமர் அஞ்சலி
லோக்மான்ய திலக் தேசிய விருதை பிரதமர் ஏற்றுக்கொள்ளவிருக்கிறார்
லோக்மான்ய திலகரின் நினைவு தினத்தை முன்னிட்டு பிரதமர் திரு நரேந்திர மோடி அவருக்கு அஞ்சலி செலுத்தியுள்ளார்.
இன்று புனேவில் லோக்மான்ய திலக் தேசிய விருதை பிரதமர் திரு மோடி ஏற்றுக் கொள்வார். மேலும், புனேவில் முக்கிய வளர்ச்சித் திட்டங்களை பிரதமர் திரு மோடி தொடங்கி வைத்து, அடிக்கல் நாட்டுவார்.
பிரதமர் வெளியிட்டுள்ள ட்விட்டர் பதிவில் தெரிவித்திருப்பதாவது:
“லோக்மான்ய திலகரின் நினைவு தினத்தில் அவருக்கு அஞ்சலி செலுத்துகிறேன். நான் இன்று புனே செல்கிறேன், அங்கு, லோக்மான்ய திலக் தேசிய விருதைப் பெற்றுக் கொள்வேன். நமது வரலாற்றின் இத்தகைய மகத்தான ஆளுமையின் பணியுடன் நெருங்கிய தொடர்புடைய இந்த விருது எனக்கு வழங்கப்படுவதை பணிவுடன் ஏற்றுக்கொள்கிறேன்.”
“முக்கிய வளர்ச்சித் திட்டங்களைத் தொடங்கி வைத்து அடிக்கல் நாட்ட உள்ளேன்.”
உள்துறை அமைச்சகம்
ஐதராபாத் சர்தார் வல்லபாய் படேல் தேசிய போலீஸ் அகாடமியில் பயிற்சிநிறைவு விழா: 144 ஐபிஎஸ் அதிகாரிகள் பயிற்சியை முடித்தனர்
ஐதராபாத்தில் உள்ள சர்தார் வல்லபாய் படேல் தேசிய போலீஸ் அகாடமியில், 72வது பயிற்சி நிறைவு விழா இன்று நடந்தது. இதில் மத்திய உள்துறை இணையமைச்சர் திரு நித்யானந் ராய் தலைமை விருந்தினராக கலந்து கொண்டார். இங்கு பயிற்சி பெற்ற 33 பெண் ஐபிஎஸ் அதிகாரிகள் உட்பட 144 ஐபிஎஸ் அதிகாரிகள் பயிற்சி நிறைவு விழா அணிவகுப்பில் கலந்து கொண்டனர். நேபாளம், பூட்டான், மாலத்தீவு மற்றும் மொரீசியஸ் நாடுகளைச் சேர்ந்த 34 பயிற்சி அதிகாரிகளும் இந்த அணிவகுப்பில் பங்கேற்றனர். தேசிய போலீஸ் அகாடமியின் இயக்குனர் திரு அதுல் கர்வால் உட்பட மூத்த அதிகாரிகள் இந்நிகழ்ச்சியில் கலந்து கொண்டனர்.
இந்நிகழ்ச்சியில் மத்திய அமைச்சர் திரு நித்யானந் ராய் பேசியதாவது:
சிறந்த அகில இந்திய பணி இல்லையென்றால், ஒற்றுமை இருக்காது, ஒருங்கிணைந்த இந்தியாவை பெற முடியாது என இந்தியாவின் இரும்பு மனிதர் சர்தார் வல்லபாய் படேல் கூறினார். நாட்டை ஒற்றுமையுடன் வைத்திருப்பதில், ஐபிஎஸ் அதிகாரிகளின் விடாமுயற்சி, அர்ப்பணிப்பு, நேர்மை மற்றும் பங்களிப்பு பாராட்டத்தக்கது. இவற்றுக்கு மேலாக, எந்த சூழ்நிலையிலும், உண்மைக்காக தார்மீக நிலைப்பாட்டை எடுக்க உங்களுக்கு தைரியம் இருக்க வேண்டும்.
நாடுதான் எப்போது முதலில் இருக்க வேண்டும் என்ற பிரதமரின் அடிப்படை உணர்வு, மத்திய உள்துறை அமைச்சரின் வேலை மற்றும் உணர்திறன் கொண்ட காவல்துறை ஆகியவற்றை நீங்கள் நன்கு அறிந்திருப்பீர்கள். அவர்களின் நம்பிக்கை மற்றும் எதிர்பார்ப்புக்கு ஏற்ப நீங்கள் இருப்பீர்கள் என நான் உறுதியாக உள்ளேன். அரசியல் சாசனத்தில் கூறப்பட்டுள்ள நீதி, சுதந்திரம், சமத்துவம் மற்றும் சகோதரத்துவம் ஆகிய பண்புகளுக்கு ஏற்ப நீங்கள் சட்டத்தின் பாதுகாவலராக இருக்க வேண்டும் என மக்கள் விரும்புகின்றனர்.
பூட்டான், மாலத்தீவு, மொரீசியஸ் மற்றும் நேபாளம் ஆகிய நாடுகளைச் சேர்ந்த அதிகாரிகளும் இந்த அணிவகுப்பில் பங்கேற்றது மகிழ்ச்சி. இந்த தருணத்தில் உங்களுக்கு வாழ்த்துகள். இந்த பயிற்சியில் ஏற்பட்ட உறவு நமது நாடுகள் இடையேயான உறவுகளை மேலும் வலுப்படுத்தும்.
இவ்வாறு மத்திய அமைச்சர் திரு நித்யானந் ராய் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1743128
சிறப்பு சேவைகள் மற்றும் கட்டுரைகள்
சென்னை விமான நிலைய சுங்கத்துறையினரால் ரூ.98.03 இலட்சம் மதிப்புள்ள 1911 கிராம் தங்கம் பறிமுதல் செய்யப்பட்டது
உளவுத் தகவல் அடிப்படையில் சென்னை விமான நிலைய சுங்கத்துறையினர் கடந்த செவ்வாய்கிழமை  துபாயிலிருந்து வந்த விமானப்பயணி ஒருவரை இடைமறித்து விசாரணை நடத்தினர். அவரிடமிருந்து 23 தங்கக்கட்டிகள், 6 தங்க மோதிரங்கள் உட்பட ரூ.98.03 இலட்சம் மதிப்புள்ள 1911 கிராம் தங்கம் பறிமுதல் செய்யப்பட்டது. அந்த விமானப்பயணி கைது செய்யப்பட்டு பின்னர் பிணையில் விடுவிக்கப்பட்டார். தொடர்ந்து விசாரனை நடைபெற்று வருவதாக, சென்னை சர்வதேச விமான நிலைய சுங்கத்துறை முதன்மை ஆணையர் திரு. எம் மேத்யூ ஜாலி தனது செய்திக் குறிப்பில் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 165.04 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 20,04,333
கொவிட் சிகிச்சை பெறுபவர்கள் 4.91%ஆக உள்ளனர்.
குணமடைந்தோர் விகிதம் தற்போது 93.89%சதவீதம்
கடந்த 24 மணி நேரத்தில் 3,83,60,710 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 2,35,532 என அதிகரித்துள்ளது.
கடந்த 24 மணி நேரத்தில் 2,35,532 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 13.39 சதவீதம் ஆகும்
வாராந்திர பாதிப்பு விகிதம் 16.89 சதவீதம் ஆகும்
இதுவரை மொத்தம் 72.57 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 17,59,434 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1793433
சுகாதாரம் மற்றும் குடும்ப நலத்துறை அமைச்சகம்
மாநிலங்கள்/யூனியன் பிரதேசங்களில் கோவிட்-19 தடுப்பூசி கிடைப்பது குறித்த நிலவர அறிவிக்கை
மாநிலங்கள்/யூனியன் பிரதேசங்களுக்கு 164.79 கோடிக்கும் அதிகமான தடுப்பூசிகள் வழங்கப்பட்டுள்ளன
11.92 கோடிக்கு மேல் இருப்பு மற்றும் பயன்படுத்தப்படாத தடுப்பூசி அளவுகள் மாநிலங்கள்/யூனியன் பிரதேசங்களில் இன்னும் உள்ளன
நாடு முழுவதும் கோவிட்-19 தடுப்பூசி தரும் வேகத்தை விரைவுபடுத்துவதற்கும் விரிவுபடுத்துவதற்கும் மத்திய அரசு உறுதிபூண்டுள்ளது. நாடு தழுவிய கோவிட் 19 தடுப்பூசி 16 ஜனவரி 2021 அன்று தொடங்கியது. அனைவருக்கும் கோவிட்-19 தடுப்பூசியின் புதிய கட்டம் ஜூன் 21, 2021 முதல் தொடங்கப்பட்டது. தடுப்பூசிகள் அதிக அளவில் கிடைப்பது, மாநிலங்களுக்குத் தடுப்பூசிகளின் இருப்பு நிலையை முன்கூட்டியே தெரிவிப்பது, சிறந்த திட்டமிடல் மற்றும் சப்ளை சங்கிலித் தொடரை ஒழுங்கு படுத்துவது ஆகியவற்றின் மூலம் தடுப்பூசி இயக்கம் துரிதப்படுத்தப்பட்டுள்ளது.
நாடு தழுவிய தடுப்பூசி இயக்கத்தின் ஒரு பகுதியாக, மாநிலங்கள் மற்றும் யூனியன் பிரதேசங்களுக்கு இலவசமாக கோவிட் தடுப்பூசிகளை வழங்குவதன் மூலம் இந்திய அரசு அவர்களுக்கு ஆதரவளித்து வருகிறது. அனைவருக்கும் கொரோனா தடுப்பூசி இயக்கத்தின் புதிய கட்டத்தில், நாட்டில் தடுப்பூசி உற்பத்தியாளர்களால் உற்பத்தி செய்யப்படும் தடுப்பூசிகளில் 75%த்தை அரசு கொள்முதல் செய்து மாநிலங்கள் மற்றும் யூனியன் பிரதேசங்களுக்கு இலவசமாக வழங்கும்.
தடுப்பூசி டோஸ்கள்:

வழங்கப்பட்டவை 1,64,79,42,695
இருப்பு உள்ளது11,92,78,591
இதுவரை 164.79 கோடிக்கும் அதிகமான 1,64,79,42,695 தடுப்பூசிகள் மாநிலங்கள்/யூனியன் பிரதேசங்களுக்கு அரசாங்கத்தின் மூலம் மற்றும் நேரடி மாநில கொள்முதல் வகை மூலம் வழங்கப்பட்டுள்ளன.
11.92 கோடிக்கும் அதிகமான  இருப்பு மற்றும் பயன்படுத்தப்படாத கோவிட் தடுப்பூசி டோஸ்கள் மாநிலங்கள்/யூனியன் பிரதேசங்களில் இன்னும் உள்ளன.
தொலைதொடர்பு மற்றும் தகவல் தொழில்நுட்ப அமைச்சகம்
செல் ஒளிபரப்பு எச்சரிக்கை அமைப்பு சோதனையுடன் அவசரகால தகவல்தொடர்புகளை மேம்படுத்த தொலைத்தொடர்புத் துறை மற்றும் தேசியப் பேரிடர் மேலாண்மை ஆணையம் இடையே ஒத்துழைப்பு
இந்தியாவில் தொலைத்தொடர்புத் துறையின் வளர்ச்சியை விரைவுபடுத்தும் நோக்கில் வளர்ச்சிக் கொள்கைகளை வகுக்கும் பொறுப்பு தொலைத்தொடர்புத் துறைக்கு உள்ளது. கண்டுபிடிப்புகளை ஊக்குவித்து தேசிய பாதுகாப்பு நலன்களைப் பாதுகாக்கும் அதே வேளையில் அனைத்து குடிமக்களுக்கும் பயனுள்ள தொலைத்தொடர்பு சேவைகளுக்கான அணுகலை உறுதி செய்வதே அதன் நோக்கம். தொலைத்தொடர்பு திறன்களை மேம்படுத்துவதற்கும், நமது சக நாட்டு மக்களின் நல்வாழ்வைப் பாதுகாப்பதற்கான பேரிடர் மேலாண்மை முயற்சிகளை ஆதரிப்பதற்கும் தொலைத்தொடர்புத் துறை அயராது செயல்படுகிறது.
தேசியப் பேரிடர் மேலாண்மை ஆணையத்துடன்  இணைந்து தொலைத்தொடர்புத் துறை செல் ஒளிபரப்பு எச்சரிக்கை அமைப்பின் விரிவான சோதனையை நடத்தும். இந்த முன்முயற்சி பேரழிவுகளின் போது அவசரகால தகவல்தொடர்புகளை மேம்படுத்துவதை நோக்கமாகக் கொண்டுள்ளது மற்றும் எங்கள் மதிப்பிற்குரிய குடிமக்களின் பாதுகாப்பு மற்றும் நல்வாழ்வுக்கு முன்னுரிமை அளிக்கிறது.
இந்திய மக்கள் மற்றும் அவர்களின் சமூகங்களின் பாதுகாப்பை உறுதி செய்வதற்கான இடைவிடாத உறுதிப்பாட்டில், செல் ஒளிபரப்பு எச்சரிக்கை அமைப்பு பல்வேறு தொலைத்தொடர்பு சேவை வழங்குநர்களிடையே கடுமையான சோதனைக்கு உட்படுத்தப்படும். பல்வேறு மொபைல் ஆபரேட்டர்கள் மற்றும் செல் ஒளிபரப்பு அமைப்புகளின் அவசரகால எச்சரிக்கை ஒலிபரப்பு திறன்களின் செயல்திறன் மற்றும் செயல்திறனை மதிப்பிடுவதற்கு நாடு முழுவதும் பல்வேறு பிராந்தியங்களில் இந்த சோதனைகள் அவ்வப்போது நடத்தப்படும்.
செல் ஒலிபரப்பு எச்சரிக்கை அமைப்பு ஒரு அதிநவீன தொழில்நுட்பத்தை பிரதிநிதித்துவப்படுத்துகிறது, இது பெறுநர்கள் குடியிருப்பாளர்களா அல்லது பார்வையாளர்களா என்பதைப் பொருட்படுத்தாமல், குறிப்பிட்ட புவியியல் பகுதிகளுக்குள் உள்ள அனைத்து மொபைல் சாதனங்களுக்கும் முக்கியமான மற்றும் நேர உணர்திறன் பேரழிவு மேலாண்மை செய்திகளைப் பரப்ப எங்களுக்கு அதிகாரம் அளிக்கிறது. இது முக்கியமான அவசர தகவல்கள் முடிந்தவரை விரைவாக பல நபர்களை சென்றடைவதை உறுதி செய்கிறது. சாத்தியமான அச்சுறுத்தல்கள் குறித்து பொதுமக்களுக்குத் தெரியப்படுத்தவும், நெருக்கடியான சூழ்நிலைகளில் முக்கிய புதுப்பிப்புகளை வழங்கவும் அரசு முகமைகள் மற்றும் அவசரகால சேவைகள் செல் ஒலிபரப்பைப் பயன்படுத்துகின்றன. செல் ஒலிபரப்பின் பொதுவான பயன்பாடுகளில் கடுமையான வானிலை எச்சரிக்கைகள் , பொது பாதுகாப்பு செய்திகள், வெளியேற்ற அறிவிப்புகள் மற்றும் பிற முக்கியமான தகவல்கள் போன்ற அவசர எச்சரிக்கைகளை வழங்குவது அடங்கும்.
இந்த முயற்சியின் ஒரு பகுதியாக, இந்தியா முழுவதும் பல்வேறு மாநிலங்களில் சோதனைகள் நடத்தப்பட்டு வருகின்றன.
இளைஞர் நலன் மற்றும் விளையாட்டு அமைச்சகம்
மூன்று நட்சத்திர ஹோட்டல்களுக்கு இணையாக தனது விடுதி மற்றும் உணவக வசதிகளை இந்திய விளையாட்டு ஆணையம் மேம்படுத்தவிருக்கிறது
இந்திய விளையாட்டு ஆணையத்தின் 54-வது ஆட்சி மன்றக் குழுவின் கூட்டம் மத்திய விளையாட்டு மற்றும் இளைஞர் விவகாரங்கள் அமைச்சர் திரு கிரண் ரிஜிஜூவின் தலைமையில் புதனன்று நடைபெற்றது.
ரூ 100 கோடி மதிப்புள்ள திட்டங்களுக்கு கூட்டத்தில் ஒப்புதல் அளிக்கப்பட்டது. தேசிய பயிற்சி மையங்களை மேம்படுத்தவும், மூன்று நட்சத்திர ஹோட்டல்களுக்கு இணையாக இந்திய விளையாட்டு ஆணையத்தின் விடுதி மற்றும் உணவக வசதிகளை மேம்படுத்தவும் இக்கூட்டத்தில் முடிவெடுக்கப்பட்டது.
பிரதமர் அலுவலகம்
சர்தார் பட்டேலின் பிறந்தநாளில் பிரதமர் அவருக்கு மரியாதை செலுத்துகிறார்
சர்தார் பட்டேலின் பிறந்தநாளில் பிரதமர் திரு.நரேந்திர மோடி அவருக்கு மரியாதை செலுத்தினார்.
“देश की एकता के सूत्रधार लौह पुरुष सरदार वल्लभभाई पटेल को उनकी जन्म-जयंती पर शत-शत नमन। “சர்தார் பட்டேலின் பிறந்தநாளில் அவருக்கு புகழஞ்சலி. நம் நாட்டுக்காக அவர் ஆற்றிய பங்களிப்பு அளப்பரியது” என்று பிரதமர் கூறினார்.
Narendra Modi
✔@narendramodi
“देश की एकता के सूत्रधार लौह पुरुष सरदार वल्लभभाई पटेल को उनकी जन्म-जयंती पर शत-शत नमन।
சர்தார் பட்டேலின் பிறந்தநாளில் அவருக்கு புகழஞ்சலி. நம் நாட்டுக்காக அவர் ஆற்றிய பங்களிப்பு அளப்பரியது.
குடியரசுத் துணைத் தலைவர் செயலகம்
விவசாய அறிவியல் மையங்கள் விஞ்ஞானிகளுக்கும் விவசாயிகளுக்கும் இடையே பாலமாக செயல்படவேண்டும் : குடியரசுத் துணைத் தலைவர்
விவசாயிகளுக்கு வேளாண் அறிவு மற்றும் நவீன பண்ணை நுட்பங்களை வழங்குவதில் விவசாய அறிவியல் மையங்கள் விஞ்ஞானிகளுக்கும் விவசாயிகளுக்கும் இடையே பாலமாக செயல்படவேண்டும் என்று குடியரசுத் துணைத் தலைவர் திரு. எம். வெங்கையா நாயுடு கூறியிருக்கிறார். மகாராஷ்டிரா மாநிலம் பாராமதியில் இன்று  விவசாய அறிவியல் மையத்திற்கு சென்றுப் பார்த்தபின், அங்கு கூடியிருந்தவர்களிடையே அவர் உரையாற்றினார். மகாராஷ்டிர அரசின் உணவு, சிவில் சப்ளை, நுகர்வோர் பாதுகாப்பு அமைச்சர் திரு. கிரிஷ் பாபட், மத்திய வேளாண் துறை முன்னாள் அமைச்சர் திரு. சரத் பவார் மற்றும் பிரமுகர்கள் நிகழ்ச்சியில் பங்கேற்றனர்.
விவசாயிகளுக்கு பண்ணைச் சார்ந்த துறைகளான பட்டு வளர்ப்பு, பால் பண்ணை, கோழி வளர்ப்பு, மீன் வளர்ப்பு, விதைகள் பதப்படுத்துதல் போன்றவற்றில் பயிற்சி அளிப்பதன் மூலம் விவசாயத்தை லாபகரமானதாக செய்வதில், தீவிர பங்காற்றவேண்டும் என்று நாடெங்கும் உள்ள விவசாய அறிவியல் மையங்களை குடியரசுத் துணைத் தலைவர் கேட்டுக் கொண்டார்.
==============
(Visitor Counter : 108